stanford-oval/wikipedia huggingface dataset:
Daria Werbowy

Daria Werbowy
Daria Werbowy (s. 19. marraskuuta 1983) on ukrainalais-kanadalainen malli. Hänet tunnetaan muun muassa ranskalaisen kosmetiikkayhtiö Lancômen Hypnose-hajuveden mainoskasvona. Werbowylla on halussaan ennätys useimpien muotinäytösten avaus- ja lopetusmallina yhden kauden aikana. Werbowy on työskennellyt useille suurille muotitaloille ja poseerannut tunnettujen muotilehtien, kuten Voguen ja Ellen kansikuvissa.
Luettelo jalkapallon Saksan-mestareista

Tämä on luettelo jalkapallon Saksan-mestareista. Mestaruudesta on pelattu vuodesta 1903 lähtien. Historian aikana 29 eri joukkuetta on voittanut mestaruuden.
Ennen Bundesliigan perustamista vuonna 1963 mestaruuden ratkaisivat parhaimmat joukkueet cup-muotoisesti, vuosina 1943–1963 lopputurnaus pelattiin viiden alueellisen Oberliga-mestarin kesken. Koko liittovaltion kattava sarja, Bundesliiga, perustettiin vasta vuonna 1963, mikä on varsin ainutlaatuisen myöhään eurooppalaisessa jalkapallossa.
Vuoteen 1944 saakka oli käytössä mestaruuspokaali ”Viktoria”, joka katosi toisessa maailmansodassa. Sittemmin se löytyi vuosikymmeniä myöhemmin itäsaksalaisen pankin tallelokerosta, jonne viimeisenä joukkueen itselleen saaneen Dresdner SC:n kannattaja oli sen vienyt turvaan. Vuodesta 1948 otettiin käyttöön nykyinen mestaruuslautanen (Meisterschale).
Danny Murphy

| 0 | 1 | 2 |
| --- | --- | --- |

Henkilötiedot
Koko nimi: Daniel Benjamin Murphy
Syntymäaika: 18. maaliskuuta 1977 (ikä 47)
Syntymäpaikka:  Chester, Englanti
Pelipaikka: keskikenttä
Pituus: 177 cm
Seura
Seura:  Blackburn Rovers
Pelinumero: 13
Seurat
| Vuodet | Seura | O (M) |
| 1993–1997 1997–2004 1998–1999 2004–2006 2006–2007 2007–2012 2012– |  Crewe   Liverpool →  Crewe (laina)   Charlton   Tottenham   Fulham   Blackburn Rovers | 133 (27) 167 (25) 016 0(1) 056 0(7) 022 0(2) 169 (18) 018 0(1) |
Maajoukkue
| 1997  2001–2003 |  Englanti U20  Englanti U21  Englanti | 004 0(3) 005 0(0) 009 0(1) |
 Seurajoukkueuran tilastot kattavat vain kansalliset sarjat, päivitetty 2. joulukuuta 2012.
Daniel Benjamin Murphy (s. 18. maaliskuuta 1977 Chester, Englanti) on entinen englantilainen jalkapalloilija, Hän on pelipaikaltaan keskikenttäpelaaja.
Murphy aloitti uransa Crewe Alexandrassa vuonna 1993. Vuonna 1997 hänet myytiin Liverpooliin, jossa hän ei pystynyt murtautumaan ykkösjoukkueeseen. 16 ottelun menestyksekkään lainasopimuksen jälkeen Crewessa, pääsi Murphy vihdoin ykkösjoukkueeseen Anfieldilla.
Englannin maajoukkuetta Murphy on edustanut 9 kertaa, tehden yhden maalin. Hänet valittiin alun perin Englannin joukkueeseen vuoden 2002 MM-kisoihin, mutta jalkavamma esti hänen osallistumisensa kisoissa. Tästä vammasta on tulossa tosi epäsuosittu Englannin jalkapalloilussa, koska sama vamma esti melkein Wayne Rooneyn osallistumisen neljä vuotta myöhemmin Saksan MM-kisoihin.
Vuonna 2004 Charlton Athleticiin myyty Murphy pelasi kahden kauden ajan lontoolaisjoukkueessa tehden 7 maalia, 56 ottelussa. Kaudella 2005–2006 hänet valittiin syyskuun parhaaksi pelaajaksi.
31. joulukuuta Murphy siirtyi Tottenhamiin kahden miljoonan punnan siirtokorvauksella. Ensimmäisen maalinsa uuden joukkueensa paidassa hän teki 1. lokakuuta 2006 Portsmouthia vastaan, kun ottelua oli pelattu vain 39 sekuntia. Michael Carrickin myynnin jälkeen Manchester Unitediin, Murphysta tuli Tottenhamin keskikentän yksi tärkeimmistä pelaajista. Kesällä 2007 Murphy siirtyi toiseen lontoolaiseen joukkueeseen Fulhamiin, jota hän edusti viiden kauden ajan. Hänen viimeiseksi seurakseen jäi Englannin mestaruussarjassa pelaava Blackburn Rovers.
Murphy on naimisissa näyttelijätär Joanna Taylorin kanssa. Heidän esikoisensa Eve Murphy syntyi 15. elokuuta 2006.
Murphyn lempipelinumero on 13. Hän on pelannut Liverpoolissa, Charltonissa ja Tottenhamissa numerolla 13. Fulhamissa hän joutui alkuun pelaamaan numerolla 27, mutta sai numeron 13 käyttöönsä kaudelle 2008–2009.
Murphy teki uransa 100. maalin Newcastle Unitedia vastaan 9. marraskuuta 2008.
Saavutukset

Englannin liigacup: 2001, 2003
FA Cup: 2001
UEFA Cup: 2001
Charity Shield: 2001
UEFA Super Cup: 2001
Aiheesta muualla

Murphyn profiili soccerbase.comissa (Arkistoitu – Internet Archive)
Murphyn profiili ja statistiikka footballdatabase.comissa
Lontoon kreivikunta

| Lontoon kreivikunta County of London |
| --- | --- |
 Vaakuna
 Lontoon kreivikunnan sijainti Englannissa.
Valtio:  Yhdistynyt kuningaskunta
Maa:  Englanti
Perustettu:  1889
Lakkautettu:  1965
Pinta-ala:  303  km²
Väkiluku (1961):  3,2 miljoonaa 
Lontoon kreivikunta oli vuodesta 1889 vuoteen 1965 yksi Englannin kreivikunnista. Kreivikunta vastasi alueeltaan nykyistä Sisä-Lontoota, eikä sen rajoja juurikaan muutettu aikojen saatossa. Sen alueella oli yli 4,5 miljoonaa asukasta vielä 1900-luvun alussa, mutta väkiluku laski 3,2 miljoonaan 1960-lukuun mennessä. Kreivikunnan ylin hallintoelin oli Lontoon kreivikunnanvaltuusto (London County Council), joka työllisti enimmillään 76 000 ihmistä ja järjesti asukkaille laissa säädettyjä palveluja.
Perustaminen

Ennen kreivikunnanvaltuuston perustamista Lontoon aluehallinnosta vastasi sekalainen joukko viranomaisia, joihin lukeutui 78 seurakunnan kirkkoneuvostot, metropolialueen puhtaanapitolautakunta (Metropolitan Commissioners of Sewers), kreivikunnantuomareita ja lukemattomia yksityisiä toimijoita. Vain Lontoon Cityllä oli oma keskushallinto, jolle monarkki oli myöntänyt aikojen saatossa laajat valtuudet. Julkisen hallinnon hajanaisuus vaikeutti huomattavasti Lontoon infrastruktuurin kokonaisvaltaista kehittämistä, esimerkiksi vesi- ja viemärilaitoksen perustamista, slummien raivaamista ja uusien liikenneväylien rakentamista.
Lontoon keskushallinto sai alkunsa, kun parlamentti päätti vuonna 1855 keskittää valtaa kirkkoneuvostoille muilta paikallishallinnon yksiköiltä ja perusti yhdyskuntatekniikan viraston (Metropolitan Board of Works) huolehtimaan metropolialueen katu- ja viemäritöistä. Viraston toimintaa arvosteltiin ankarasti, vaikka se onnistuikin kehittämään Lontoon infrastruktuuria muun muassa rakentamalla 130 kilometriä viemäreitä. Vuonna 1888 parlamentti sääti lain, jolla luotiin uusi vaaleilla valittava kreivikunnanvaltuusto Lontoon ylimmäksi päättäväksi elimeksi. City of London Corporationin valtaoikeudet säilyivät kuitenkin ennallaan. Uuden valtuuston toimialueeksi muodostettiin Lontoon kreivikunta irrottamalla siihen alueita Middlesexin, Kentin ja Surreyn kreivikunnista.
Vuonna 1900 Lontoon kreivikunta jaettiin 28 metropolikaupunkipiiriin:
Toiminta

Lontoon kreivikunnanvaltuuston tehtäväkenttä muuttui sen olemassaolon aikana jossain määrin. Yleisesti ottaen vastuiden määrä lisääntyi vuosien saatossa vaikka joitakin velvoiteita myös siirrettiin valtuustolta toisille viranomaisille – esimerkiksi sairaaloiden hallinto siirtyi vuonna 1948 kreivikunnilta National Health Servicelle. Valtuuston keskeisimpiä vastuualueita olivat:
sosiaalinen asuntotuotanto
kasvatus ja koulutus
julkinen terveydenhuolto
sosiaalipalvelut vanhuksille, lapsille ja vammaisille
kaupunkisuunnittelu
katu- ja liikennesuunnittelu
puistot ja viheralueet
viemäri- ja hulevedet
luvat ja valvonta
rakennusperintö ja kulttuuri
Lontoon pelastustoimi
Kreivikunnanvaltuustossa oli 129 valtuutettua ja 21 oltermannia, jotka valittiin kolmen vuoden välein pidettävillä vaaleilla. Valtuusto kokoontui kreivikunnantalossa, joka sijaitsi South Bankissa Westminsteriin nähden Thamesin vastarannalla. Enemmistöpuolueena olivat vuosina 1889–1907 liberaalien tukema progressiivinen puolue, 1908–1931 konservatiivien tukema kunnallinen uudistuspuolue ja 1934–1965 työväenpuolue.
Suurin osa valtuutettujen työajasta kului eri toimialojen asioita käsittelevissä lautakunnissa. Lautakuntien kokoonpano päätettiin valtuustoryhmien voimasuhteiden perusteella niin, että lautakunnan puheenjohtaja oli enemmistöpuolueesta. Lopulliset päätökset tehtiin valtuuston kokouksissa yleensä ilman väittelyä, koska asioista oli keskusteltu jo valmisteluvaiheessa.
Valtuuston palveluksessa työskenteli suuri määrä virkahenkilöitä, jotka oli jaoteltu eri osastoihin. Kukin osasto vastasi tietystä toimialasta, kuten asuntorakentamisesta, taloudesta tai puistoista. Siinä missä valtuusto ja lautakunnat päättivät politiikan suurista linjoista, virkahenkilöstö vastasi kreivikunnan päivittäisestä hallinnosta. Jotkin osastoista olivat tilivelvollisia vain yhdelle lautakunnalle, kun taas toiset tarjosivat palveluitaan useille lautakunnille. Kaikki lautakunnat pystyivät kuitenkin pyytämään neuvoa miltä tahansa osastolta.
Vaakuna

Lontoon kreivikunnanvaltuuston vaakuna symboloi Lontoon ominaispiirteitä. Alaosan aaltoviivat edustavat Thamesjokea ja satamaa. Keskiosassa on Englannin Pyhän Yrjön risti ja kultainen leijona monarkin vaakunasta. Yläosassa on linnanmuotoinen kruunu, joka symboloi muurien ympäröimää kaupunkia. Heraldisilla tunnuskuvioilla haluttiin ilmaista, että Lontoo sijaitsee joen varrella ja toimii Englannin kuninkaallisena pääkaupunkina.
Lakkauttaminen

Toisen maailmansodan jälkeen Lontoosta alkoi muuttaa yhä enemmän väestöä ympäröiviin kaupunkipiireihin. Hallitus asetti vuonna 1957 kuninkaallisen tutkintolautakunnan selvittämään, miten Lontoon hallintoa pitäisi kehittää ja pitäisikö ympäröiviä alueita liittää pääkaupunkialueeseen. Lautakunta suositteli, että ylin päätösvalta Lontoossa tulisi siirtää 52 uudelle kaupunkipiirille. Lisäksi entinen kreivikunnanvaltuusto tulisi korvata koko Lontoon alueen kattavalla keskushallinnolla, jonka tehtävä olisi tuottaa yhteisiä palveluita kaupunkipiireille.
Lautakunnan suosituksen pohjalta parlamentti sääti vuonna 1963 lain, joka lakkautti Lontoon ja Middlesexin kreivikunnanvaltuustot ja vanhat metropolikaupunkipiirit. Lautakunnan suosittelemien 52 kaupunkipiirin sijaan Lontoo päädyttiin jakamaan 32 kaupunkipiiriin, joista osa ulottui myös ympäröivien kreivikuntien alueelle. Lontoon kreivikunnanvaltuusto korvattiin Lontoon keskushallinnolla (Greater London Council) ja Sisä-Lontoon opetusvirastolla (Inner London Education Authority), jotka aloittivat toimintansa 1. huhtikuuta 1965.
Kreivikunnanvaltuuston ensimmäinen kokous vuonna 1889, Henry James Brooks.
Lontoon City ja metropolikaupunkipiirit vuonna 1961:Lontoon City
Westminster
Holborn
Finsbury
Shoreditch
Bethnal Green
Stepney
Bermondsey
Southwark
Camberwell
Deptford
Lewisham
Woolwich
Greenwich
Poplar
Hackney
Stoke Newington
Islington
St. Pancras
Hampstead
St. Marylebone
Paddington
Kensington
Hammersmith
Fulham
Wandsworth
Lambeth
Battersea
Chelsea
Entinen Lontoon kreivikunnantalo Lambethissa. Rakennuksessa ovat nykyään muun muassa London Aquarium ja London Dungeon.
Kreivikunnanvaltuuston vaakuna Clerkenwellin paloaseman seinällä.
Dexter McCluster

| Dexter McCluster |
| --- | --- |

Henkilötiedot
Syntynyt: 25. elokuuta 1988 Largo, Florida
Kansalaisuus:   Yhdysvallat
Amerikkalaisen jalkapallon pelaaja
Pituus:  173 cm
Paino:  77 kg
Pelipaikka:  Keskushyökkääjä
Seura
Pelinumero:  22
Seura:  Toronto Argonauts
Sarja:  CFL
Pelaajaura
Aik. seurat:  Kansas City Chiefs   Tennessee Titans   San Diego Chargers
NFL-varaus:  36. varaus, 2010 Kansas City Chiefs
Pääsarjaura:  2010-–
Dexter Marquise McCluster (s. 25. elokuuta 1988 Largo, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa tällä hetkellä CFL-liigassa pelaavaa Toronto Argonautsia.
Ennen ammattilaisuraansa Mississippin yliopistossa pelannut McCluster tunnetaan erityisesti erinomaisena potkunpalauttajana.
Aiheesta muualla

Kuvia tai muita tiedostoja aiheesta Dexter McCluster Wikimedia Commonsissa
Darién

Dariénin katkosalue.
Darién eli Darienin katkos (esp. Región del Darién tai Tapón del Darién, engl. Darién Gap) on suuri luonnontilainen suo- ja sademetsäalue Panaman ja Kolumbian rajalla. Sitä pidetään Keski- ja Etelä-Amerikan rajana.
Darién katkaisee Panamericana-valtatien, sillä alue on erittäin vaikeakulkuinen, eikä Panamasta Kolumbiaan pääse maitse. Puuttuva tieosuus on pyritty rakentamaan jo vuosikymmenien ajan. Ensimmäinen yritys aloitettiin vuonna 1971 Yhdysvaltain rahoituksella, mutta se keskeytyi vuonna 1974 ympäristöaktivistien vastustuksesta. Toinen pyrkimys rakentaa tienpätkä aloitettiin vuonna 1992, mutta Yhdistyneet kansakunnat ilmoitti vuonna 1994, että tien rakentaminen aiheuttaisi liikaa ympäristövahinkoja. Ympäristöjärjestöt ja ympäristöviranomaiset ovat todenneet, että rakentaminen aiheuttaisi ympäristölle korjaamatonta vahinkoa.
Dariénin maakunnassa ei juuri ole päällystettyjä teitä. Ulkoministeriö kehottaa välttämään tarpeetonta matkustamista seudulle sen heikon turvallisuustilanteen vuoksi.
Sademetsän läpi on tehnyt viikon kestävän matkan vuonna 2020 noin 8 500 ja vuonna 2023 jo yli puoli miljoonaa pohjoiseen pyrkivää ihmistä. Alueella on aseistettuja jengejä, jotka ryöstelevät, kaappaavat ja raiskaavat kulkijoita. Kolumbian puolella Clan del Golfo harjoittaa tuottoisaa ihmissalakuljetusta ja pyrkii suojelemaan asiakkaitaan.
Aiheesta muualla

Kuvia tai muita tiedostoja aiheesta Darién Wikimedia Commonsissa
David Monroe

David John James Monroe (s. 14. huhtikuuta 1941 Vancouver) on kanadalainen roomalaiskatolinen piispa. Hänet vihittiin papiksi Vancouverin arkkihiippakuntaan 20. toukokuuta 1967 ja nimitettiin Kamloopsin hiippakunnan johtoon 5. tammikuuta 2002. Piispaksi vihkiminen seurasi 12. maaliskuuta. Pääkonsekraattorina toimi Adam Joseph Exner, jota avustivat Peter Joseph Mallon ja Raymond Roussin. Monroe asetettiin virkaansa 18. maaliskuuta.
Dexter Morgan

| Dexter Morgan |
| --- | --- |
Luoja(t):  Jeff Lindsay
Näyttelijä(t):  Michael C. Hall
Ensi- esiintyminen:  Kirjasarja: Dexterin pimeät unet Televisiosarja: jaksossa 1.01 "Dexter"
Henkilötiedot
Koko nimi:  Dexter Morgan
Status:  elossa
Ammatti:  veriroisketutkija
Sukupuoli:  mies
Kotipaikka:  Miami
Suhteet
Vanhemmat:  Joe Driscoll (isä, kuollut) Laura Moser (äiti, kuollut) Harry Morgan (kasvatti-isä, kuollut) Doris Morgan (kasvattiäiti, kuollut)
Sisarukset:  Brian Moser (veli, kuollut) Debra Morgan (sisarpuoli, kuollut)
Puoliso(t):  Rita Bennett Morgan (vaimo, kuollut)
Lapset:  Astor Bennett (tytärpuoli) Cody Bennett (poikapuoli) Harrison Morgan (poika)
Infobox OKVirheellinen NIMI-arvo: 
Dexter Morgan (s. Dexter Moser) on kuvitteellinen hahmo Jeff Lindsayn kirjoittamissa romaaneissa Dexterin pimeät unet (2004), Dexterin kolkko kutsumus (2005), Dexter vailla varjoaan (2007), Dexter by Design (2009), Dexter Is Delicious (2010), Double Dexter (2011), Dexter’s Final Cut (2013) ja Dexter Is Dead (2015). Vuonna 2004 ilmestyneestä romaanista on tehty myös yhdysvaltalainen televisiosarja Dexter, jossa Morgania esittää näyttelijä Michael C. Hall. Sarjaa tuotettiin kahdeksan tuotantokautta vuosina 2006–2013 ja sitä jatkettiin vuonna 2021 minisarjalla Dexter: New Blood. Sen lisäksi tuotannossa on esiosasarja Dexter: Original Sin sekä New Bloodin tarinaa jatkava Dexter: Resurrection.
Hahmon kuvaus

Dexter Morgan työskentelee veriroisketutkijana Miamin poliisilaitoksessa, mutta hänellä on jo pienestä pitäen ollut taipumus tappamiseen. Dexter tappaa vain rikollisia, kuten murhaajia, jotka eivät ole saaneet oikeudessa tuomiota tai joita ei ole saatu kiinni.
Dexterille ominaista on se, että hän väittää, ettei hänellä ei ole minkäänlaista tunne-elämää. Hän on kuitenkin kiintynyt adoptiosiskoonsa Debraan sekä naisystäväänsä Ritaan ja tämän lapsiin, Astoriin ja Codyyn.
Hahmon kuvaus > Lapsuus ja suhde veljeen

Kun Dexter oli pieni lapsi, hänen äitinsä murhattiin kylmäverisesti moottorisahalla tämän silmien edessä. Dexter ei muista itse veljeään Briania, joka oli myös todistanut murhaa. Poliisi nimeltä Harry Morgan otti rikospaikalta löydetyn Dexterin kasvattipojakseen, eikä kerro hänelle ikinä Brianista. Huomattuaan Dexterin himon tappamiseen, Harry hyväksyi sen ja opetti poikaansa kohdistamaan himonsa rikollisiin. Harry myös koulutti Dexterille oikean lähestymistavan murhaamiseen.
Myöhemmin Dexter kohtaa veljensä Brian Moserin, jolla on samanlainen taipumus murhaamiseen. Brian esittää lääkäri Rudy Cooperia ja seurustelee Dexterin siskon Debran kanssa. Brian ehdottaa Dexterille yhteistyötä ja tuo tainnutetun Debran ”lahjana” Dexterille, joka kuitenkin päättää pelastaa siskonsa ja tappaa Brianin, lavastaen sen itsemurhaksi. Brianin aikaisemmat murhat, joita Dexterin työpaikka tutki, ratkaistaan ja poliisijoukot lähtevät pidättämään häntä. He löytävät kuolleen Brianin ruumiin, eikä kukaan epäile, että itsemurha olisi lavastus.
Digoran piiri

Digoran piiri (ven. Дигорский район, Digorski raion, oss. Дыгуры район, Dygyry rajon) on kunnallinen itsehallinnollinen alue Pohjois-Ossetia-Alanian tasavallan pohjoisosassa Venäjällä Kaukasiassa. Se rajoittuu lännessä Irafin piiriin ja Pohjois-Ossetian naapurialueeseen Kabardi-Balkarian tasavaltaan, pohjoisessa Kirovin piiriin sekä idässä Ardonin ja Alagirin piireihin. Digoran piirin pinta-ala on 640 km², ja vuonna 2002 piirissä oli 20 625 asukasta. Piirin hallinnollinen keskus on Digoran kaupunki.
Daytonin rauhansopimus

| Daytonin rauhansopimus |
| --- | --- |
 Sopimuksen allekirjoittajat vasemmalta oikealle Slobodan Milošević, Alija Izetbegović, Franjo Tuđman.
Allekirjoitettu:  14. joulukuuta, 1995
Allekirjoituspaikka:  Wright-Pattersonin tukikohta, Dayton, Ohio
Kielet:  ranska, englanti
Osapuolet
Bosnia ja Herzegovinan jako Daytonin sopimuksen mukaisesti.
Daytonin rauhansopimus tai Dayton-Pariisi-sopimus on rauhansopimus, joka solmittiin marraskuussa 1995 Wright-Pattersonin tukikohdassa Yhdysvalloissa Ohiossa lähellä Daytonia ja allekirjoitettiin 14. joulukuuta 1995 Pariisissa. Sopimus päätti kolme ja puoli vuotta kestäneen Jugoslavian hajoamissotiin kuuluneen Bosnian sodan.
Vaikka Daytonin rauhansopimuksen pääkohdista oli keskusteltu jo vuodesta 1992 asti, neuvottelut käynnistyivät vasta sen jälkeen kun kroaatit ja bosniakit olivat toteuttaneet Operaatio Myrskyn ja hallituksen joukot hyökänneet Serbiaan Naton operaatio Deliberate Forcen tukemana. Neuvotteluja varjostivat Srebrenican verilöyly ja syytökset Bosnian serbijohtajia kohtaan. Syyskuun ja lokakuun 1995 aikana erityisesti Yhdysvallat ja Venäjä alkoivat painostaa osapuolten johtajia osallistumaan neuvotteluihin Daytonissa.
Neuvotteluja käytiin 1.–21. marraskuuta 1995. Niihin osallistuivat Jugoslavian liittotasavallan presidentti Slobodan Milošević (Bosnian serbien edustajana Radovan Karadžićin poissaolosta johtuen), Kroatian presidentti Franjo Tuđman, Bosnia ja Hertsegovinan presidentti Alija Izetbegović ja ulkoministeri Muhamed Sacirbey.
Rauhankonferenssin johtajana oli Yhdysvaltain ulkoministeri Warren Christopher, neuvottelijana Richard Holbrooke ja edustajina EU:n erityisedustaja Carl Bildt ja Venäjän varaulkoministeri Igor Ivanov. Konferenssiin osallistuivat myös tuolloinen Yhdysvaltain Euroopan joukkojen komentaja yhdysvaltalaiskenraali Wesley Clark ja brittieversti David Leakey.
Syrjäinen neuvottelupaikka valittiin paitsi turvallisuussyistä, myös siksi että osallistujat neuvottelisivat neuvottelupöydässä eivätkä median välityksellä.
Sopimus allekirjoitettiin muodollisesti 14. joulukuuta 1995 Pariisissa. Sen allekirjoittivat myös Ranskan presidentti Jacques Chirac, Yhdysvaltain presidentti Bill Clinton, Ison-Britannian pääministeri John Major, Saksan liittokansleri Helmut Kohl ja Venäjän pääministeri Viktor Tšernomyrdin.
Bosnian ja Hertsegovinan nykyisenen poliittinen jako ja sen hallitusmuoto määriteltiin Perustuslailla. Olennaisin osa sopimusta oli maan jako kahteen poliittiseen kokonaisuuteen, Bosnia ja Hertsegovinan federaatioon ja Serbitasavaltaan.
Sopimuksen mukaan kansainvälisiä järjestöjä tulisi tarkkailemaan, valvomaan ja soveltamaan sopimuksen noudattamista. Nato-johtoiset IFOR-joukot asetettiin vastaamaan sopimuksen sotilaallisista kohdista. Joukot ottivat rauhanturvaamisvastuun YK-johtoisilta UNPROFOR-joukoilta 20. joulukuuta 1995.
Kritiikkiä ja seurauksia

Rauhaa pidettiin Bosniassa laihana kompromissina ja ulkovaltojen saneluna. Bosniakit katsoivat rauhan vahvistaneen etnisen puhdistuksen. Elämä palautui Bosniassa normaaliksi, mutta etniset ryhmät pysyttelivät erillään. Bosniakkien, serbien ja kroaattien väliset avioliitot olivat harvinaisia. Lisäksi poliittinen yhteistyö kansanryhmien välillä oli hyvin takkuista ja vaikeaa. Siksi korruptio, nepotismi ja työttömyys leimasivat arkea ja politiikkaa. Serbien entiteetin johto väläytteli alueen irtautumista Bosniasta.
Aiheesta muualla

The General Framework Agreement for Peace in Bosnia and Herzegovina (Arkistoitu – Internet Archive)
Bosnia: a single country or an apple of discord? (Arkistoitu – Internet Archive), Bosnian Institute
Beyond Dayton: The Balkans and Euro-Atlantic Integration (Arkistoitu – Internet Archive), U.S. Institute of Peace
Daytonin kansainvälinen lentoasema

James M. Cox Dayton International Airport on julkinen lentoasema Vandalian lähiössä, joka on 14 kilometriä Daytonista pohjoiseen, ja Ohion kolmanneksi suurin lentokenttä. Lentoonlähtöjä ja -laskuja oli yhteensä 48 624 vuonna 2019.
Lentoyhtiöt ja kohteet

| Lentoyhtiö | Kohteet | Halli |
| --- | --- | --- |
| AirTran Airways Southwest Airlinesin operoimana | Atlanta (päättyy 6. kesäkuuta 2014), Baltimore (päättyy 12. helmikuuta 2014), Orlando Kausittainen: Tampa (jatkuu 13. helmikuuta 2014) | A |
| American Airlines | Dallas | B |
| American Eagle | Chicago-O'Hare | B |
| Delta Air Lines | Atlanta | B |
| Delta Connection Endeavor Airin operoimana | Detroit, Minneapolis, New York-LaGuardia | B |
| Delta Connection SkyWest Airlinesin operoimana | Detroit, Minneapolis | B |
| Southwest Airlines | Baltimore (alkaa 13. helmikuuta 2014), Denver, Tampa (alkaa 8. kesäkuuta 2014) Kausittainen: Orlando | A |
| United Express CommutAirin operoimana | Cleveland | B |
| United Express ExpressJetin operoimana | Chicago-O'Hare, Cleveland, Newark, Washington-Dulles | B |
| United Express GoJet Airlinesin operoimana | Chicago-O'Hare, Denver | B |
| United Express Trans States Airlinesin operoimana | Chicago-O'Hare, Washington-Dulles | B |
| US Airways Express Air Wisconsinin operoimana | Washington-National | A |
| US Airways Express PSA Airlinesin operoimana | Charlotte, Philadelphia, Washington-National | A |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (Arkistoitu – Internet Archive)
Daytonin kansainvälinen lentoasema (Form 5010 PDF) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dayton International Airport
ExpressJetin Embraer ERJ 145 Daytonin lentoasemalla
Käännös suomeksi
Columbinen verilöyly

| Columbinen kouluammuskelu |
| --- | --- |
 Columbinen lukio ilmakuvassa
Paikka:  Columbine High School
Ajankohta:  20. huhtikuuta 1999   kello 11.19–12.08
Iskutyyppi:  kouluammuskelu
Kuolleita:  15 (ampujat mukaan lukien)
Haavoittuneita:  24
Epäilty/epäillyt:  Eric Harris, Dylan Klebold
Tekoväline:  -TEC-DC9 -Hi-Point 995 -Savage 67H -Stevens 311D
Columbinen verilöyly oli  Eric David Harrisin (9. huhtikuuta 1981 – 20. huhtikuuta 1999) ja Dylan Bennet Kleboldin (11. syyskuuta 1981 – 20. huhtikuuta 1999), 20. huhtikuuta 1999 tekemä joukkomurha Columbine High Schoolissa Coloradossa Yhdysvalloissa. He ampuivat hengiltä 12 oppilasta ja yhden opettajan sekä haavoittivat 21 muuta. Verilöyly päättyi heidän ammuttuaan lopuksi itsensä.